Una planeta popiella (tamién denominau planeta interestelar, planeta nomada, planeta flotant, planeta libre, planeta dondiadera, planeta sin estrelas, planeta sin sol u planeta rebelde (en anglés rogue planet)) ye un obchecto de masa planetaria que no orbita una estrela dreitament. Istos obchectos han estau feitos fuera d'o sistema planetario en o qual se formoron u nunca s'han uniu gravitacionalment a garra estrela u nana parda. A Vía Lactia por ella sola puede tener milars de millons a billons de planetas popiellas, un rango que l'esdevenidero Telescopio Espacial Romano Nancy Grace prebablement podrá reducir.